[{"text_idx": "#000001", "text": "Kuus soovitust lapse o\u0303ppimise toetamiseks\nUurimis-, loov- ja praktiliste to\u0308o\u0308de koostamise ajakava\nUurimis-, loov- ja praktiliste to\u0308o\u0308de koostamise juhendid"}, {"text_idx": "#000003", "text": "ma\u0308rts 2016 KiNG o\u0303petajate seminar"}, {"text_idx": "#000005", "text": "Kas see, mida Sa ta\u0308na teed, viib Sind la\u0308hemale sellele, kus Sa tahaksid olla homme?"}, {"text_idx": "#000006", "text": "Algas pikk ja pingeline olu\u0308mpiaadide ning konkursside periood."}, {"text_idx": "#000007", "text": "Jaanuaris algas pikk olu\u0308mpiaadide ja ainealaste konkursside ning vo\u0303istluste periood, mis lo\u0303peb alles aprillis."}, {"text_idx": "#000008", "text": "O\u0303pilased on oma vo\u0303imed proovile pannud keemias ja fu\u0308u\u0308sikas ning inglise, saksa ja emakeeles. Keemiaolu\u0308mpiaadil saavutatud kohtade u\u0308le saavad ro\u0303o\u0303mustada gu\u0308mnasistid Sandra Orav, Mauri Rein Lehikoinen, Hendrik Raid ja Allan Rist. Aga oleme ausad \u2013 Pa\u0308rnu maakonna gu\u0308mnaasiumio\u0303pilastest ligi pool o\u0303pib meie koolis ja kas vo\u0303iduks vajalik punktisumma vo\u0303itjaid ennast rahuldas? Ootame a\u0308ra ja\u0308rgmiste olu\u0308mpiaadide tulemused ..."}, {"text_idx": "#000009", "text": "Ettevalmistused kestavad u\u0308hes meie kooli tugevamas valdkonnas, peastarvutamise vo\u0303istluses Pranglimine. Esimesed etapid on lo\u0303ppenud ja tabeliseis (vo\u0303imalik tutvuda #pranglimine) tihe."}, {"text_idx": "#000010", "text": "Ma\u0308rtsis korraldame nii maakondliku kui ka vabariikliku peastarvutamise finaalvo\u0303istluse ning loodame koduseinte toetusele."}, {"text_idx": "#000011", "text": "Toimus vabariigi mo\u0303ttespordi olu\u0308mpiaadi II etapp, kus meie o\u0303pilased osalevad male- ja kabevo\u0303istlusel."}, {"text_idx": "#000012", "text": "Vo\u0303ib juhtuda, et mo\u0303ni o\u0303pilane, kes on seadnud endale ko\u0303rged eesma\u0308rgid ning soovib ennast proovile panna paljudes valdkondades, esindab kooli 6-8 laupa\u0308eval ja\u0308rjest. Ja see, mida ta\u0308na keegi teeb, viib ta la\u0308hemale sellele, kuhu ta tahab homme jo\u0303uda...."}, {"text_idx": "#000013", "text": "Kaitsta \u2013 aga mille eest?"}, {"text_idx": "#000014", "text": "Kohe veerandi alguses alustas o\u0303pilasesindus 10. klassi o\u0303pilaste eestvedamisel liikluskasvatuse raames helkurite kontrolli. Vaatamata sellele, et su\u0308gisest saati on kooli poolt helkuri olulisusele ta\u0308helepanu juhitud, saabuvad ikka o\u0303pilased pimedal ajal kooli helkurita. Eriti nukraks teeb olukorra osade lastevanemate suhtumine ning pu\u0308u\u0308dlikkus oma last o\u0303igustada ja kaitsta. Tekib aga ku\u0308simus \u2013 kas on vaja kaitsta helkurite kontrollimise eest? Vo\u0303i oleks vaja hoopis kaitsta lapse elu ...."}, {"text_idx": "#000015", "text": "Huvitegevuse keskmes valla esindamine, kergejo\u0303ustik ja rahvatants"}, {"text_idx": "#000016", "text": "Sporti ja\u0308tkus igale huvilisele ja spordiklubi Saarde eesvedamisel olid paljud o\u0303pilased esindamas koduvalda Pa\u0308rnumaa valdade talima\u0308ngudel. Vo\u0303istluse nimi ei ole ma\u0308a\u0308rav, ma\u0308a\u0308rav on ju ikka see, et vo\u0303istlustel oleks ha\u0308sti, oma vo\u0303imete kohaselt, vo\u0303isteldud."}, {"text_idx": "#000017", "text": "6. jaanuaril ta\u0308histasid vo\u0303imlejad u\u0308ritusel Ilvespidu 2017 oma aastavahetust ja uue vo\u0303istlusaasta algust."}, {"text_idx": "#000019", "text": "Kergejo\u0303ustiklastel treener Kuro Lingi juhendamisel o\u0303nnestus taas koju tuua mitmeid medaleid."}, {"text_idx": "#000021", "text": "Juba jaanuari esimesel na\u0308dalal, kui paljud o\u0303pilased puhkasid koolivaheajal, kaikus kooli aulas rahvatantsude saatemuusika ja sahisesid sussid. Laulu- ja tantsupeo aasta paneb treenima ja harjutama \u2013 on ju mitu aastat valatud higi ning nu\u0308u\u0308d tuleb ko\u0303ik endast juba u\u0308levaatustel anda, et \u201esuurele\u201c peole pa\u0308a\u0308seda. Rahvatantsu juhendaja o\u0303petaja Eve Sinija\u0308rv on lootusrikas ka pa\u0308rast 31. jaanuari Pa\u0308rnus toimunud u\u0308levaatust. Hoiame omadele po\u0308ialt!"}, {"text_idx": "#000022", "text": "12. korda toimund laste laulukonkurss \u201eKaunim Metsalaul\u201c to\u0303i lavale 44 Pa\u0308rnumaa laululaste etteastet. Kooli talvise tippu\u0308rituse leheku\u0308ljel on u\u0308levaade tulemustest ning suurepa\u0308rastest koosto\u0308o\u0308partneritest. Seni on o\u0303igustamatult ta\u0308helepanuta ja\u0308a\u0308nud kogu u\u0308rituse korraldustoimkond ja olgu kooli uudiskirjas ko\u0303ik asjaosalised va\u0308lja toodud."}, {"text_idx": "#000023", "text": "3. ja 4. jaanuaril olid o\u0303petajad o\u0303ppijad. Kahe pa\u0308eva jooksul tehti u\u0308levaade erinevatest haridusuuringutest ja PISA testi tagamaadest, Hea Kooli konkursist ja o\u0303petajato\u0308o\u0308 tulemuslikkuse teguritest. Jaanuaris ja veebruaris ja\u0308tkuvad o\u0303petajate personaalsed no\u0303ustamised."}, {"text_idx": "#000025", "text": "11. jaanuaril kohtusid to\u0308iste ku\u0308simuste arutamiseks kooli I kooliastme o\u0303petajad ja lasteaia \u201eKro\u0303ll\u201c o\u0303petajad. Mo\u0303ttevahetus oli elav ja leiti mitmeid koosto\u0308o\u0308vo\u0303imalusi, mida juba la\u0308hikuudel koos ka ellu viiakse."}, {"text_idx": "#000027", "text": "13. jaanuaril alustas Eesti Vabariigi peaminister hr Ju\u0308ri Ratas to\u0308o\u0308pa\u0308eva u\u0308hiskonnao\u0303petuse tunniga Kilingi-No\u0303mme Gu\u0308mnaasiumis. Gu\u0308mnasistide ees oli teema \u201eEetika ja poliitika\u201c ning ro\u0303huasetused ja praktilised ja\u0308reldused aususel, to\u0308o\u0308kusel, perekonnal ja so\u0303prade rollil ning meeskonnato\u0308o\u0308l. Poliitikast ra\u0308a\u0308kides ro\u0303hutas Ju\u0308ri Ratas poliitiku eetikat ning vastutust mitte ja\u0308rgmiste valimistulemuste, vaid ja\u0308rgmiste po\u0303lvkondade ees. Jo\u0303uti arusaamani, et konkurents ei ta\u0308henda vaenu ja lo\u0303puso\u0303nades soovis peaminister ta\u0308nastele gu\u0308mnasistidele tarku valikuid su\u0308gisestel valimistel. Hoidmaks lipsu ja renomee ka riigipiruka jagamisel puhtana, sai peaminister kaasa meenena Kilingi-No\u0303mme Gu\u0308mnaasiumi logoga po\u0303lle ning koolil on nu\u0308u\u0308d pu\u0308hendusega raamat Stenbocki majast."}, {"text_idx": "#000030", "text": "Toimus KiNG drooniringi esimene kogunemine, kus 26-le nooremale o\u0303pilasele jagasid drooninduse algteadmisi projektijuhtimise tunni abituriendid Tiina Illi ja Va\u0308ino Daum."}, {"text_idx": "#000031", "text": "Samal ajal tegid motoringi (juhendaja Ats Lensment) poisid oma kaunilt valgeks va\u0308rvitud ja to\u0303husate turvapuuridega varustatud Golfiga Lauri krossirajal ringe \u2013 nii horisontaalseid kui vertikaalseid \ud83d\ude42 Video"}, {"text_idx": "#000032", "text": "24. jaanuaril jo\u0303udsid aulasse spordiklubi Saarde poolt muretsetud lauatennise lauad ja tegevus toimub kolm u\u0308hes po\u0303himo\u0303ttel: vahetunnid on sisustatud, praktiline to\u0308o\u0308 saab tehtud ning lauatennise turniiriks ettevalmistu ka\u0308ib \ud83d\ude42 ."}, {"text_idx": "#000033", "text": "U\u0308lemaailmse keskkonnasuunitlusega haridus- ja teadusprogrammi GLOBE rahvusvahelisse kalendrisse pa\u0308a\u0308ses la\u0308bi konkursi ka selline foto:"}, {"text_idx": "#000034", "text": "Ko\u0303ik su\u0308ndmused Kilingi-No\u0303mme Gu\u0308mnaasiumi kodulehe kalendris ja uudised facebook\u2019i grupis"}, {"text_idx": "#000035", "text": "Psu\u0308hhiaater: vanemad on mugavad ja ei viitsi lastega tegeleda"}, {"text_idx": "#000036", "text": "\u00abLapsevanem peab oskama oma aega jagada. Vanem ja laps ei ole suure osa pa\u0308evast koos \u2013 u\u0308ks on lasteaias-koolis, teine to\u0308o\u0308l \u2013, seega vo\u0303iksid va\u0308hesed o\u0303htutunnid saada sisulise inimliku kontakti,\u00bb u\u0308tleb Tallinna lastehaigla psu\u0308hhiaatriakliiniku juhataja dr Anne Kleinberg."}, {"text_idx": "#000037", "text": "Nii loome u\u0308hiselt meeldiva, ro\u0303o\u0303msa ja turvalise o\u0303ppeaasta!24.08.2023"}]